stanford-oval/wikipedia huggingface dataset:
Anders Jacobsen

| Anders Jacobsen |
| --- | --- |

Henkilötiedot
Syntynyt: 17. helmikuuta 1985 (ikä 39) Haugsbygd, Norja
Mäkihyppääjä
Lempinimi:  Muffi
Seura:  Ringkollen Skiklubb
Maailmancup
Kaudet:  2006–2011, 2012–2015
Voitot:  10
Palkintokorokkeella:  28
| Mitalit> Maa:   Norja.Mäkihyppy. Olympialaiset  | Mitalit> Maa:   Norja.Mäkihyppy. Olympialaiset  | Mitalit> Maa:   Norja.Mäkihyppy. Olympialaiset  | Maa:   Norja> Mäkihyppy. |
| --- | --- | --- | --- |
|  Pronssia | Vancouver 2010 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Falun 2015 | joukkuekilpailu |  |
|  Hopeaa | Sapporo 2007 | joukkuekilpailu |  |
|  Hopeaa | Liberec 2009 | joukkuekilpailu |  |
|  Hopeaa | Oslo 2011 | normaalimäen joukkuekilpailu |  |
|  Hopeaa | Oslo 2011 | suurmäen joukkuekilpailu |  |
|  Pronssia | Liberec 2009 | suurmäki |  |
|  Pronssia | Val di Fiemme 2013 | suurmäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Hopeaa | Planica 2010 | joukkuekilpailu |  |
|  Pronssia | Oberstdorf 2008 | joukkuekilpailu |  |
|  Pronssia | Planica 2010 | henkilökohtainen kilpailu |  |
Anders Jacobsen (s. 17. helmikuuta 1985) on norjalainen  entinen mäkihyppääjä. Hän on joukkuekilpailun olympiapronssimitalisti ja maailmanmestari, ja voitti urallaan lisäksi lukuisia MM-mitaleita sekä Keski-Euroopan mäkiviikon kaudella 2006–2007. Hän voitti yhteensä kymmenen maailmancupin osakilpailua, oli kymmenen kertaa toinen ja kahdeksan kertaa kolmas.
Jacobsen kuului Norjan mäkihyppymaajoukkueeseen vuosina 2006–2015 lukuun ottamatta kautta 2011–2012, jolloin hän oli kilpailutauolla. Seuratasolla Jacobsen edustaa Ringkollen Skiklubb -seuraa.
Jacobsen on naimisissa ja hänellä on yksi lapsi.
Ura > Läpimurto kaudella 2006–2007

Päästessään mukaan Norjan mäkihypyn A-maajoukkueeseen kaudelle 2006–2007 Jacobsenia pidettiin yhtenä Norjan suurimmista mäkihyppääjälupauksista. Hän osoitti hyvää hyppyvirettä joulukuussa maailmancupin osakilpailuissa Rovaniemellä sekä Lillehammerissa ollen kilpailujen paras norjalainen. Heti Lillehammerin kilpailujen jälkeisenä viikonloppuna Jacobsen otti ensimmäisen maailmancupin osakilpailuvoittonsa Sveitsin Engelbergissä. Jacobsen vei nimiinsä myös Keski-Euroopan mäkiviikon. Hän voitti mäkiviikon kolmannen osakilpailun Innsbruckissa 4. tammikuuta 2007 ja sijoittui toiseksi päätösosakilpailussa Bischofshofenissa 7. tammikuuta 2007. Maailmancupin kokonaiskilpailussa Jacobsen keräsi 1319 pistettä ja sijoittui Puolan Adam Małyszin jälkeen toiseksi.
Sapporon MM-kilpailuissa 2007 Jacobsen voitti suurmäen joukkuekilpailussa hopeaa yhdessä Roar Ljøkelsøyn, Tom Hilden ja Anders Bardalin kanssa.
Jacobsen myös valittiin Norjan urheilugaalassa vuoden 2006 tulokkaaksi. Samassa kategoriassa kilpaili muun muassa maastohiihtäjä Petter Northug.
Ura > Kausi 2007–2008

Seuraava kausi ei mennyt Jacobsenilta aivan yhtä hyvin kuin hänen läpimurtokautensa, mutta Jacobsen voitti kuitenkin yhden maailmancupin osakilpailun Tšekin Liberecissä ja sijoittui maailmancupin kokonaiskilpailussa kuudenneksi. Norja voitti kauden kaikki kolme maailmancupin joukkuekilpailua, ja Jacobsen oli mukana joukkueessa joka kerta. Lisäksi Jacobsen oli mukana voittamassa Norjalle joukkuepronssia lentomäen MM-kilpailuissa Oberstdorfissa.
Ura > Kausi 2008–2009

Kauden alku oli hankala Jacobsenille ja koko Norjan joukkueelle. Jacobsenin alkukauden paras sijoitus oli Trondheimin osakilpailun kolmas sija. Mäkiviikolla Jacobsenin hyppyvire alkoi kuitenkin taas löytyä ja hän sijoittui mäkiviikon kokonaiskilpailussa kuudenneksi. Mäkiviikon jälkeisissä maailmancupin osakilpailuissa Jacobsen oli lähes joka kerta kymmenen parheen joukossa, ja kahdessa juuri ennen Liberecin MM-kisoja hypätyissä maailmancupin kilpailussa hän sijoittui toiseksi.
MM-kilpailut Liberecissä alkoivat Jacobsenin osalta huonosti, kun normaalimäen kilpailussa hän putosi toisella kierroksella kolmannelta sijalta 17:nneksi 86,5 metriä kantaneella hypyllään. Suurmäen yhden kierroksen mittaiseksi typistyneessä kilpailussa Jacobsen kuitenkin sijoittui pronssille 132,5 metriä kantaneen hyppynsä ansiosta.
Ura > Kausi 2009–2010

Jacobsen palasi lähes kahden vuoden odottelun jälkeen korkeimmalle palkintokorokkeelle Oberstdorfin lentomäen kilpailussa 31. tammikuuta 2010. Menestys juuri ennen Vancouverin olympialaisia nostikin Jacobsenin yhdeksi ennakkosuosikeista sekä normaali- että suurmäen kilpailuissa. Myös harjoitus- ja karsintahypyt olympiamäestä lupasivat hyvää. Jacobsen ei kuitenkaan onnistunut hyppäämään kummassakaan kilpailussa kahta onnistunutta hyppyä, vaan sijoittui normaalimäen kilpailussa yhdeksänneksi ja suurmäen kilpailussa sijalle 12. Joukkuekilpailussa ankkurina hypännyt Jacobsen onnistui kuitenkin täyttämään häneen kohdistuneet odotukset. Toisella kierroksella Jacobsenin hyppy kantoi 140,5 metriä, ja Norjan joukkue sijoittui kilpailussa pronssille.
Slovenian Planicassa hypätyissä lentomäen MM-kilpailuissa Jacobsen voitti joukkuekilpailussa hopeaa.
Ura > Kausi 2010–2011

Oslon MM-kisoissa Jacobsen oli mukana voittamassa Norjalle hopeaa sekä normaali- että suurmäen joukkuekilpailuissa. Normaalimäen joukkuekilpailussa Norjan joukkueessa hyppäsivät Jacobsenin lisäksi myös Bjørn Einar Romøren, Anders Bardal ja Tom Hilde. Suurmäen kilpailua varten joukkuetta muutettiin siten, että Romørenin tilalle valittiin hyvistä lentotaidoistaan tunnettu Johan Remen Evensen. Kummassakin joukkuekilpailussa voiton vei Itävalta.
Kauden lopussa Jacobsen päätti motivaation puutteeseen vedoten olla ottamatta vastaan hänelle seuraavaksi kaudeksi tarjottua maajoukkuepaikkaa.
Ura > Kausi 2011–2012

Kaudella 2011–2012 Jacobsen toimi Norjan yleisradioyhtiö NRK:n mäkihyppylähetyksissä asiantuntijakommentaattorina. Hän palasi hyppäämisen pariin Norjan mestaruuskilpailuissa vuonna 2012, joissa hän sijoittui kuudenneksi.
Ura > Kausi 2012–2013

Kun itävaltalainen Alexander Stöckl valittiin Norjan maajoukkueen uudeksi päävalmentajaksi päätti Jacobsen alkaa jälleen panostaa hyppäämiseen. Norjan kansallisissa mestaruuskilpailuissa Jacobsen voitti pronssia niin normaali-, suur- kuin joukkuemäen kilpailussakin. Kansainvälisiin kilpailuihin Jacobsen palasi mäkiviikolla ja onnistui voittamaan kaksi ensimmäistä osakilpailua. Innsbruckin osakilpailussa hän sijoittui seitsemänneksi ja Bischofshofenissa toiseksi. Mäkiviikon kokonaispisteissä Jacobsen sijoittui kahdesta osakilpailuvoitostaan huolimatta vasta toiseksi.
Hyvä hyppyvire ei kuitenkaan jatkunut välittömästi mäkiviikon jälkeen hypätyssä Wisłan osakilpailussa, jossa Jacobsenin hypyt riittivät vasta 15. sijaan. Kolme päivää myöhemmin Zakopanessa Jacobsen kuitenkin nousi jälleen korkeimmalle palkintokorokkeelle.
Val di Fiemmen MM-kilpailuissa 2013 Jacobsen sijoittui suurmäen kilpailussa pronssille Puolan Kamil Stochin voittaessa kultaa ja Slovenian Peter Prevcin sijoittuessa toiseksi. Muutamaa päivää aikaisemmin Jacobsen oli normaalimäen kilpailussa ollut vasta sijalla 19.
Ura > Kausi 2013–2014

Maailmancup-kaudella 2013–2014 Jacobsen sijoittui parhaimmillaan 11:nneksi Bischofshofenin osakilpailussa. Sotšin olympialaisissa hän oli normaalimäessä 27:s, suurmäessä 38:s ja joukkuekilpailussa kuudes.
Ura > Kausi 2014–2015

Maailmancup-kaudella 2014–2015 Jacobsen voitti Garmisch-Partenkirchenin uudenvuodenkilpailun. Mäkiviikon kokonaispisteissä hän oli viides. Val di Fiemmen MM-kilpailuissa 2015 hän voitti kultaa joukkuekilpailussa ja oli yhdeksästoista normaalimäessä.
Jacobsen päätti urheilu-uransa vuonna 2015.
Tv-esiintymiset

Syksyllä 2011 Jacobsen osallistui Norjan TV2:n Tanssii tähtien kanssa (Skal vi danse) -kilpailuun. Jacobsen joutui kuitenkin jättämään hyvin alkaneen kilpailun kesken jouduttuaan umpilisäkeleikkaukseen.
Saavutukset > Maailmancupin osakilpailuvoitot

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Mäki |
| 17. joulukuuta 2006 | Engelberg | Sveitsi | suurmäki |
| 4. tammikuuta 2007 | Innsbruck | Itävalta | suurmäki |
| 13. tammikuuta 2007 | Vikersund | Norja | lentomäki |
| 10. helmikuuta 2007 | Willingen | Saksa | suurmäki |
| 9. helmikuuta 2008 | Liberec | Tšekki | suurmäki |
| 31. tammikuuta 2010 | Oberstdorf | Saksa | lentomäki |
| 30. joulukuuta 2012 | Oberstdorf | Saksa | suurmäki |
| 1. tammikuuta 2013 | Garmisch-Partenkirchen | Saksa | suurmäki |
| 12. tammikuuta 2013 | Zakopane | Puola | suurmäki |
| 1. tammikuuta 2015 | Garmisch-Partenkirchen | Saksa | suurmäki |
Saavutukset > Maailmancupin joukkuekilpailujen voitot

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Maa | Mäki |
| 16. helmikuuta 2008 | Willingen | Saksa | suurmäki |
| 15. maaliskuuta 2008 | Planica | Slovenia | lentomäki |
| 21. maaliskuuta 2009 | Planica | Slovenia | lentomäki |
| 6. maaliskuuta 2010 | Lahti | Suomi | suurmäki |
Saavutukset > Henkilökohtainen ennätys

Jacobsenin henkilökohtainen pituusennätys on 230,5 metriä, jonka hän hyppäsi Planican lentomäestä vuonna 2010.
Aiheesta muualla

Kuvia tai muita tiedostoja aiheesta Anders Jacobsen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Geoffrey Salmond

Geoffrey Salmond.
William Geoffrey Hanson Salmond (19. elokuuta 1878 – 27. huhtikuuta 1933) oli Kuninkaallisten lentojoukkojen komentaja ensimmäisen maailmansodan aikana ja jatkoi Kuninkaallisissa ilmavoimissa sodan jälkeen toimien korkeissa viroissa Lähi-idässä, Britanniassa ja Intiassa.
Aiheesta muualla

Kuvia tai muita tiedostoja aiheesta Geoffrey Salmond Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Geoffrey Salmond
Käännös suomeksi
Arsiini

| Arsiini |
| --- | --- |

Tunnisteet
Muut nimet:  Arseenivety, arseenitrihydridi, vetyarsenidi
CAS-numero:  7784-42-1
PubChem CID:  23969
Ominaisuudet
Molekyylikaava:  AsH3
Moolimassa:  68,07 g/mol
Ulkomuoto:  Väritön kaasu
Sulamispiste:  −117 °C (157 K)
Kiehumispiste:  −62,5 °C (210 K)
Tiheys:  3.186 g/L (20 °C)
Liukoisuus veteen:  0,07 g/100 ml (25 °C)
Arsiini (AsH3) eli arseenivety on arseenin ja vedyn muodostama, yksinkertainen, erittäin myrkyllinen ja tulenarka, pyroforinen kaasumainen yhdiste jota varastoidaan kaasupulloissa puristettuna ja nesteytettynä.
Arsiinia käytetään esimerkiksi elektroniikkateollisuudessa puolijohteiden douppauksessa (seostamisessa).
Sitä on myös käytetty hyväksi Marshin testissä arseenimyrkytyksen toteamiseksi.
Ominaisuudet

Normaaliolosuhteissa (huoneenlämpö ja 1,013 bar paine) arsiini on väritön, ilmaa tiheämpi ja huomattavasti raskaampi kaasu. Arsiinia käsiteltäessä on oltava erityisen varovainen ja vältettävä kaasun vuotamista sisätiloihin, ei ainoastaan sen myrkyllisyyden vuoksi: kaasu voi ilmaa raskaampana lähteä valumaan, kasaantua etäällä matalaan kohtaan ikään kuin ”lammikoksi” ja muodostaa syttymis- tai räjähdysvaaran.
Arsiini liukenee veteen (200 ml/l) ja moniin orgaanisiin liuottimiin. Puhdas arsiini itsessään on hajuton, mutta hapetus-pelkistysreaktion vuoksi joutuessaan tekemisiin ilman hapen kanssa, arsiini hapettuu ja saa sille tunnusomaisen, valkosipulimaisen hajun.
Arsiini kemiallisessa sodankäynnissä

Toisen maailmansodan aikoihin arsiinia pidettiin mahdollisena myrkkykaasuna. Koska arsiini on väritön ja melkein hajuton kaasu, sitä pidettiin erittäin tehokkaana potentiaalisena kemiallisena aseena. Arsiini olisi myös ollut ihanteellinen 2,5 kertaa ilmaa raskaampana kaasuna koska se näin ollen syrjäyttäisi hengitysilman. Arsiinia ei kuitenkaan koskaan käytetty kemiallisessa sodankäynnissä sen erittäin herkän tulenarkuuden vuoksi.
Toksikologia

Puhdas alkuaine arseeni, ja kaikki sen yhdisteet ovat erittäin myrkyllisiä, mutta arsiini poikkeaa näistä voimakkaamman myrkyllisyytensä vuoksi. Koska arsiini kulkeutuu elimistöön hengityksen kautta, toisin kuin kiinteät arseeniyhdisteet, se imeytyy elimistöön helpommin ja nopeammin.
Arsiini imeytyy punasoluihin, ja estää hemoglobiinia sitomasta happea itseensä, aiheuttaen kuoleman hapenpuutteeseen. Arsiinin, kuten muidenkin arseeniyhdisteiden ensimmäiset näkyvät myrkytysoireet ovatkin veren, huulten, ja kynsien sinertyminen veren happipitoisuuden laskiessa.
Aiheesta muualla

Toxin and Toxin Target Database (T3DB): Arsine (englanniksi)
George Ellis

| George Ellis |
| --- | --- |

Henkilötiedot
Syntynyt: 11. elokuuta 1939 (ikä 85)  Johannesburg, Etelä-Afrikka
Kansalaisuus:   eteläafrikkalainen
Koulutus ja ura
Tutkinnot:  Michaelhouse, Kapkaupunki ja Cambridge
Väitöstyön ohjaaja:  Dennis Sciama
Instituutti:  Kapkaupungin yliopisto,   aikaisemmin Cambridgen yliopisto ja SISSA
Oppilaat:  John M. Stewart Malcolm A.H. MacCallum Andrew R. King Roy Maartens Marco Bruni Henk van Elst Tim Gebbie Jeffrey Murugan Ulrich Kirchner
Tutkimusalue:  kosmologia
Tunnetut työt:  Teoreettinen fysikaalinen kosmologia
Palkinnot:  Templeton-palkinto 2004
Aiheesta muualla
www.math.uct.ac.za/prof-george-ellis-0 ja www.math.uct.ac.za/mam/staff/ellis
George F. R. Ellis, FRS, (s. 11. elokuuta 1939) on eteläafrikkalainen kosmologi. Tällä hetkellä hänellä on professuuri Kapkaupungin yliopistossa Etelä-Afrikassa. Uskonnoltaan Ellis on kveekari, ja hän toimii International Society for Science and Religionin nykyisenä presidenttinä. Ellis myös palkittiin vuonna 2004 Templeton-palkinnolla. Vuonna 2007 hänestä tuli brittiläisen Royal Societyn jäsen.
Ellis on ollut myös useiden oppikirjojen ja tieteellisten teosten kirjoittajana. Hän on esimerkiksi kirjoittanut Stephen Hawkingin kanssa The Large Scale Structure of Space-Time -teoksen.
Aziz Jahjah

| Aziz Jahjah> Henkilötiedot |
| --- | --- |
Syntynyt: 25. huhtikuuta 1980 (ikä 44) Alankomaat
Kansalaisuus:   Marokko  Alankomaat
Potkunyrkkeilijä
Lempinimi:  Boutahar Jäämies
Pituus:  192 cm
Paino:  103 kg
Kätisyys:  oikea
Seura(t):  Team Masseurs (?–2003) Golden Glory (2004–)
Tilastot
Ottelut:  42
Voitot:  34
– tyrmäyksellä:  24
– päätöksellä:  10
Tappiot:  8
Aziz Jahjah (arab. زيز جهجه‎, s. 25. huhtikuuta 1980) on hollantilais-marokkolainen raskaansarjan potkunyrkkeilijä. Hän edustaa Golden Glorya, jossa Jahjahia valmentaa Ramon Dekkers.
Saavutukset

2004 Grand Tournoi de Kickboxing turnauksen mestaruus
2003 WFCA Potkunyrkkeilyn raskaansarjan maailmanmestaruus
2002 WFCA Potkunyrkkeilyn alle 82 kiloisten sarjan maailmanmestaruus
Atata

Atata
| --- | --- |
Sijainti:  Tongatapu Tonga
Saariryhmä:  Tongatapusaaret
Merialue:  Tyynimeri
Pinta-ala:  0,01 km²
muokkaa - muokkaa wikitekstiä - muokkaa Wikidataa
Atata on saari Tongalla, Tyynellä valtamerellä. Se kuuluu Tongatapusaarten ryhmään ja sijaitsee kymmenen kilometrin päässä Nukuʻalofasta.
Atatalle on Tongatapulta laivayhteys, ja laivamatka Nukuʻalofan satamasta kestää noin puoli tuntia.
Atata on kolmesta Tongatapun rannikolla sijaitsevasta saaresta (muut ovat Fafa ja Pangaimotu) suurin ja Tongatapuun nähtynä etäisin. Saari on pinta-alaltaan sata aaria.
Azis 2014

| Azis 2014 Azis |
| --- | --- | --- |

Studioalbumin tiedot
 Julkaistu: 2014
 Tyylilaji: pop, folk
 Levy-yhtiö: Diapason Records
Azisan muut julkaisut
| Gadna poroda 2011 | Azis 2014 2014 |   |
Azis 2014 on bulgarialaisen pop-folk-laulaja Azisin yhdestoista studioalbumi. Se julkaistiin vuonna 2014 levymerkillä Diapason Records.
Kappaleet

Piy Cäla Notš – 5.17
Mikonos – 3.38  (feat. Sali Okka)
Hei, momiče – 5.42
Kato tebe vtori nyama – 4.04  (feat. Vanko 1)
Ti Mi Razmaza – 3.59
Haide na moreto – 3.34
Evala – 3.57
Ti Za Men Si Samo Seks – 3.08
Kaži Čestno – 3.19
MMA – 3.49
Hop – 3.07
Sen Trope – 3.36
Azis

| Azis |
| --- | --- |
 Azis vuonna 2011.
Henkilötiedot
Syntynyt: 7. maaliskuuta 1978 (ikä 46)
Muusikko
Taiteilijanimi:  Azis, Азис
Laulukielet:  bulgaria
Aktiivisena:  1999–
Tyylilajit:  pop, folk, chalga
  [ Muokkaa Wikidatassa ] [ ohje ]  
Azis (bulg. Азис) (oikealta nimeltään Vasil Trayanov Boyanov, s. 7. maaliskuuta 1978 Sliven, Bulgaria) on bulgarialainen romanitaustainen pop- ja folk-artisti.
Azis käsittelee yleensä musiikkivideoillaan seksuaalisia aiheita ja pukeutuu usein näyttäviin asuihin. Hän on esiintynyt useiden bulgarialaisten artistien kanssa ja julkaissut monia singlejä. Azis esiintyi vuoden 2006 Euroviisuissa bulgarialaisartisti Mariana Popovan taustalaulajana kappaleessa Let Me Cry.
Diskografia > Studioalbumit

Bolka (1999)
Mazhete sashto plachat (2000)
Salzi (2001)
Azis 2002 (2002)
Na golo (2003)
Kralyat (2004)
Together (2004)
Azis 2005 (2005)
Diva (2006)
Gadna poroda (2011)
Azis 2014 (2014)
Käännös suomeksi
George Emil Palade

| George Emil Palade |
| --- | --- |

Henkilötiedot
Syntynyt: 19. marraskuuta 1912 Iași
Kuollut: 7. lokakuuta 2008 (95 vuotta)
Koulutus ja ura
Oppilaat:  Gheorghe Ghițescu
Tutkimusalue:  Solubiologia
Palkinnot:   Nobelin lääketieteen palkinto (1974)
George Emil Palade (19. marraskuuta 1912 Iași – 7. lokakuuta 2008) oli romanialaissyntyinen yhdysvaltalainen solubiologi. Hän jakoi vuoden 1974 Nobelin lääketieteen palkinnon Albert Clauden ja Christian de Duven kanssa soluelinten koostumuksen ja toiminnan tutkimuksen ansiosta.
Palade syntyi Romaniassa ja sai lääketieteen tohtorin arvon Bukarestista 1940. Hänestä tuli Yhdysvaltain kansalainen vuonna 1952. Hänelle myönnettiin Nobelin palkinnon lisäksi National Medal of Science vuonna 1986.
Palade toimi Yhdysvaltain-aikanaan professorina Rockefeller-instituutissa 1958–1973, Yalen yliopiston Medical Schoolissa 1973–1990 sekä Kalifornian yliopistossa San Diegossa vuodesta 1990.
Bukarestin kaupunki nimitti hänet kunniakansalaiseksi 12. toukokuuta vuonna 1992.
Asikloviiri

| --- | --- |


Asikloviiri
Systemaattinen (IUPAC) nimi
2-amino-9-(2-hydroksietoksimetyyli)-3H-purin-6-oni
Tunnisteet
CAS-numero: 59277-89-3
ATC-koodi: J05AB01
PubChem CID: 2022
DrugBank: DB00787
Kemialliset tiedot
Kaava: C8H11N5O3 
Moolimassa: 225,218
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 256,5–257 °C 
Farmakokineettiset tiedot
Hyötyosuus: 15–30 % (oraalinen)
Proteiinisitoutuminen: < 30 %
Metabolia: Hepaattinen
Puoliintumisaika: n. 3 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, topikaalinen, intravenoosi
Asikloviiri (C8H11N5O3) on nukleosidianalogeihin kuuluva heterosyklinen orgaaninen yhdiste. Yhdistettä käytetään lääketieteessä monien herpesvirusinfektioiden hoitamiseen. Asikloviiri kuuluu WHO:n julkaisemaan tärkeimpien lääkeaineiden luetteloon.
Ominaisuudet ja käyttö

Asikloviiri aktivoituu herpesvirusten tymidiinikinaasin vaikutuksesta asikloviirimonofosfaatiksi ja edelleen asikloviiritrifosfaatiksi, joka on varsinainen aktiivinen yhdiste. Viruksen entsyymi on huomattavasti aktiivisempi kuin ihmisen entsyymi, minkä vuoksi lääkeaine vaikuttaa pääasiassa viruksiin. Asikloviiri muistuttaa rakenteeltaan guanosiinia ja on antimetaboliitti, johon DNA-polymeraasientsyymi sitoutuu. Sitoutumisen seurauksena entsyymin toiminta estyy ja virukset eivät pysty jakautumaan. Asikloviiri tehoaa muun muassa herpes simplex-, Varicella-zoster- ja Epstein–Barr-viruksiin. Sitä käytetään muun muassa huuliherpeksen, vesirokon ja vyöruusun oireiden lievittämiseen. Usein asikloviiriä käytetään ulkoisesti voiteena, mutta sitä on saatavissa myös tabletteina ja suonensisäisenä injektiona. Hoito on tehokas vain silloin, kun se aloitetaan heti oireiden ilmettyä. Hydrokortisoni saattaa parantaa asikloviirin tehoa.
Asikloviiri on yleisesti ottaen hyvin siedetty lääkeaine. Mahdollisia haittavaikutuksia ovat pääkipu, ripuli, munuaisvauriot, ja erityisesti heikon immuunivasteen potilailla luuydinmyrkyllisyys. Aine on myös mutageenista. Herpesvirus voi kehittää resistenttiyden asikloviirille.
Asikloviiriä valmistetaan guaniinista, josta sitä muodostuu alkyloinnin ja ammoniolyysin seurauksena.
God Gave Rock ’N’ Roll to You II

| ”God Gave Rock 'N' Roll to You II” Kiss |
| --- | --- | --- |

Singlen tiedot
 Albumilta: Revenge
 Julkaistu: 22. elokuuta 1991
 Formaatti: CD
 Tekijä(t): Russ Ballard, Paul Stanley, Gene Simmons, Bob Ezrin
 Tuottaja(t): Bob Ezrin
 Tyylilaji: hard rock, heavy metal, glam metal
 Kesto: 05.23
 Levy-yhtiö:  Interscope Records
Listasijoitukset
  4.  9.  16.  18.  24.
Kissin muut singlet
| ”Rise to It” 1990 | ”God Gave Rock 'N' Roll to You II” 1991 | ”Unholy” 1992 |
"God Gave Rock 'N' Roll to You II" on yhdysvaltalaisen rockmusiikkia esittävän Kiss-yhtyeen kappale ja single vuodelta 1991.
Kappale levytettiin alun perin Keanu Reevesin, Alex Winterin ja George Carlinin tähdittämään elokuvaan Billin ja Tedin maailma (Bill & Ted's Bogus Journey). Kappale ilmestyi sekä elokuvan soundtrack-albumilla että Kissin vuonna 1992 julkaistulla Revenge-studioalbumilla.
Kappale on eräänlainen cover-versio Argent-yhtyeen kappaleesta "God Gave Rock and Roll to You", jonka Russ Ballard ja Chris White kirjoittivat vuonna 1973. Koska Argentin versiossa sanoitukset pohjautuivat Kuningas Jaakon Raamatun psalmiin numero 57, Kissin laulaja ja rytmikitaristi Paul Stanley, laulaja-basisti Gene Simmons ja Revenge-albumin tuottanut Bob Ezrin muotoilivat sanoitukset uudelleen Kissin esittämään versioon.
Vuonna 1980 Kissiin liittynyt rumpali Eric Carr ei soittanut kappaleella rumpuja hänellä todetun vakavan sydämen syöpäkasvaimen takia, mutta toimitti taustalaulajan virkaa. Carrin sairauden vuoksi "God Gave Rock 'N' Roll to You II:n" ja lopulta koko Revenge-albumin rumpuosuudet soitti Eric Singer. Singer liittyi yhtyeen vakituiseksi rumpaliksi sen jälkeen, kun Eric Carr kuoli 24. marraskuuta 1991. Kappaleen musiikkivideo on viimeinen, jolla Eric Carr Kissin riveissä esiintyy.
Kappale nousi Saksassa ja Yhdistyneessä kuningaskunnassa Top 10 -listalle.
Ataur Rahman Khan

| Ataur Rahman Khan |
| --- | --- |
 Ataur Rahman Khan johtamassa mielenosoitusta Dhakassa vuonna 1954.
Bangladeshin pääministeri
 30. maaliskuuta 1984 – 9. heinäkuuta 1986  
Edeltäjä:  Shah Azizur Rahman
Seuraaja:  Mizanur Rahman Chowdhury
Henkilötiedot
Syntynyt: 1. heinäkuuta 1907
Kuollut: 7. joulukuuta 1991 (ikä 86)
Tiedot
Puolue:  Jatiya (1984–1991) Awamiliitto (1949–1984)
Ataur Rahman Khan  (1. heinäkuuta 1907 – 7. joulukuuta 1991) oli bangladeshilainen lakimies ja poliitikko, joka toimi maansa pääministerinä 1984–1986.
Khan syntyi Balian kylässä Dhakan alueella, ja ehti osallistua politiikkaan niin brittien, Pakistanin kuin itsenäisen Bangladeshinkin valtakaudella. Hän liittyi Muslimiliittoona vuonna 1944 ja nousi sen Dhakan alueen varapresidentiksi. Hän oli myös Awamiliiton varapuheenjohtaja, kun se oli Pakistanin suurin oppositiopuolue vuonna 1949. Vuonna 1955 hänet valittiin Pakistanin perustuslakia säätävään kansalliskokoukseen, ja vuonna 1973 itsenäisen Bangladeshin parlamenttiin.
Georges Feydeau

Georges Feydeau, noin vuonna 1900. Carolus-Duranin maalaus Musée des Beaux-Arts de Lillessä.
Georges Feydeau (1862–1921) oli ranskalainen näytelmäkirjailija, joka kirjoitti vauhdikkaita ja keveitä komedioita ja farsseja, joiden teho perustuu etevään tilannekomiikkaan ja näyttämötekniikan hyväksi käyttämiseen. Hänen merkittävimpiä näytelmiään ovat olleet L’Hôtel du libre échange (1869), Le Dindon (1896) ja La Puce à l’oreille (1910). Suomeksi hänen näytelmistään on esitetty ainakin Rouvan äitivainaa ja Meidän poikaparkamme (1973). Feydeauta on kutsuttu lempinimellä farssimestari, mikä johtuu sekä hänen kyvystään luoda kepeitä satiirinäytelmiä että hänen tuotantonsa laajuudesta.
Suomennetut teokset

Kirppu korvassa (La puce a l'oreille), suomentanut Matti Brotherus, Suomen teatteriliitto [i.a.] (näytelmämoniste)
Kalkkunakukko: 3-näytöksinen komedia (Le dindon), suomentanut Ritva Arvelo, Suomen teatteriliitto [i.a.] (näytelmämoniste)
Herra metsästää eli jos metsään haluat mennä nyt, niin takuulla yllätyt (Monsieur chasse!), suomentanut Matti Brotherus, Suomen teatteriliitto [i.a.] (näytelmämoniste)
Rouvan äitivainaa (Feu la mére de madame), suomentanut Lasse Pöysti, Suomen teatteriliitto 1973 (näytelmämoniste)
Meidän poikaparkamme: 1-näytöksinen näytelmä (On purge bébé), suomentanut Lasse Pöysti Suomen teatteriliitto 1973 (näytelmämoniste)